Lankupių tiltas

Lankupių tiltas – kabamasis tiltas virš Minijos upės, esantis Lietuvoje, Klaipėdos rajone, Priekulės seniūnijoje.„Lankupių tiltas“. Siluteinfo.lt. Nuoroda tikrinta 2022-05-16. „Atrask savo kraštą: ilgiausias kabantis tiltas Lietuvoje“. Vakarų ekspresas. Nuoroda tikrinta 2022-05-16. Tiltas jungia du Lankupių kaimus skirtinguose Minijos krantuose – Lankupius Klaipėdos rajone ir Lankupius Šilutės rajone.„Į šventę kviečia ilgiausią kabamąjį tiltą turintys Lankupiai“. Šilutės naujienos. Nuoroda tikrinta 2022-05-16.

Tai ilgiausias kabamasis tiltas Lietuvoje (tokiu jį įvardijo agentūra „Factum“ 2017 m.).„Lankupių tiltas – ilgiausias kabamasis tiltas Lietuvoje“. Vakarų ekspresas. Nuoroda tikrinta 2022-05-16.„Lankupių tiltas Klaipėdos rajone tapo rekordininku“. 15min.lt. Nuoroda tikrinta 2022-05-16. Tilto ilgis – 130 m, plotis – 1,4 m. Lankupių tiltas metalinis, dengtas lentomis.

Netoliese (už kelių šimtų metrų) nuo tilto yra Vilhelmo kanalas.„Atrask savo kraštą: ilgiausias kabantis tiltas Lietuvoje“. Alfa.lt. Nuoroda tikrinta 2022-05-16. 

 Istorija 

Susisiekimui per Miniją buvo pastatomi sezoniniai lieptai, pagaminti iš ilgų medinių lentų su stipriu skersiniu paklotu.Lankuppen. Der Lankuppener Mingesteg bildarchiv-ostpreussen.de 1925–1939 Jie sunkiai susidorojo su dideliu judėjimu, ypač per šienapjūtes ir javapjūtes. Maždaug 1,20 m pločio medinis takas, pastatytas ant medinės estakados, buvo skirtas eiti pėstiesiems ir varyti ganomiems galvijams. Pasibaigus sezonui, perkėla buvo išardoma. Vėlyvą 1942 m. rudenį, netikėtai kilus dideliam potvyniui, Lankupių pėsčiųjų tiltas sugriuvo ir buvo nuneštas į marias.„Memeler Dampfboot“. Lankuppen 1959-10-29

Nuolatinio tilto prie Lankupių projektas buvo paruoštas 1914 m. Statybos užmojus sužlugdė Pirmasis pasaulinis karas. Lietuvai atgavus Klaipėdos kraštą, dėl ekonominių sunkumų vėl imta galvoti apie tilto statybą tik 1930-aisiais. Iki 1938 m. buvo padaryti parengiamieji darbai, statybas atlikti pavesta bendrovei „Domscheit“. Tiltui akmeniniai taurai upėje buvo sumūryti jau 1938 m. Pagal grafiką 1939 m. turėjo būti nutiestas ir tiltas. Kraštą aneksavus Vokietijai, tiltas liko nepastatytas, nors jo užbaigimui jau buvo suvežtos reikalingos medžiagos. Dabartinis tiltas per Miniją pėstiesiems ant senųjų atramų pakabintas gerokai po karo, 1954 m.

2000 ir 2014 m. atlikti Lankupių tilto remonto darbai.„Paskelbtas ilgiausias kabamasis tiltas Lietuvoje“. Statyba ir architektūra. Nuoroda tikrinta 2022-05-16.

 Išnašos 

Kategorija:Lietuvos pėsčiųjų tiltai
Kategorija:Klaipėdos rajono tiltai
Kategorija:Tiltai per Miniją
Kategorija:Lietuvos kabamieji tiltai